KEKSINNÖN NIMITYS 
Korvaa yllä oleva otsikko keksinnön lyhyellä ja asiallisella nimityksellä.

KEKSINNÖN ALA 
Selitys aloitetaan kertomalla keksinnön käyttöala. ”Keksinnön kohteena on…”

KEKSINNÖN TAUSTA 
Tässä esitetään hakijan tuntema tekniikan taso sillä alueella, jota keksintö koskee.

KEKSINNÖN TARKOITUS 
Tässä kerrotaan, mitä erityistä keksinnöllä saadaan aikaan tekniikan tasoon nähden.

KEKSINNÖN SELOSTUS 
Tässä oma keksintö selostetaan yleisesti. Esitetään keksinnölle tunnusomaiset seikat/piirteet, esimerkiksi viittaamalla patenttivaatimuksen tunnusmerkkiosaan. 
”Keksinnölle on tunnusomaista se, mikä on esitetty oheisen patenttivaatimuksen 1 tunnusmerkkiosassa”.

KUVioLUETTELO 
Luettelo hakemuksen kuvioista.
”Seuraavassa keksintöä selostetaan yksityiskohtaisesti viittaamalla oheisiin piirustuksiin, joissa
kuvio 1 esittää…,
kuvio 2 esittää…,
jne. ”

KEKSINNÖN YKSITYISKOHTAINEN SELOSTUS 
Tässä esitetään ainakin yksi keksinnön rakennetta ja toimintaa kuvaava esimerkki, joka esitetään kuvioihin viittaamalla.

patenttiVAATIMUKSET 
Itsenäinen patenttivaatimus aloitetaan keksinnön nimityksellä. Ensin kirjoitetaan keksinnön ennestään tunnetut piirteet (johdanto-osa). ”tunnettu siitä, että” –ilmaisun jälkeen kirjoitetaan keksinnön uudet piirteet (tunnusmerkkiosa). Epäitsenäiset patenttivaatimukset aloitetaan viittaamalla yhteen tai useampaan edelliseen patenttivaatimukseen. Keksinnön tekniset yksityiskohdat merkitään sulkeissa olevilla viittausmerkeillä, jotka vastaavat selityksen ja kuvioiden viittausmerkkejä.

Esimerkki (patenttihakemusta 20096225 mukaillen):
1.	Saunan kiuas, joka käsittää runko-osan (2, 2A, 2B) ja sen varaan sijoitetut lämmityslaitteet (4), tunnettu siitä, että kiukaan vaipan (1A, 1B, 1C, 1D) muodostavat olennaisesti runko-osasta (2, 2A, 2B) ylöspäin ulottuvat tangot (3, 3A, 3B) ja niihin päällekkäin asetetut rei’illä (6) varustetut kiuaskivet (5, 5A, 5B).
2.	Patenttivaatimuksen 1 mukainen saunan kiuas, tunnettu siitä, että…
3.	Patenttivaatimuksen 1 mukainen saunan kiuas, tunnettu siitä, että…
tai
Patenttivaatimuksen 2 mukainen saunan kiuas, tunnettu siitä, että…
tai
Patenttivaatimuksen 1 tai 2 mukainen saunan kiuas, tunnettu siitä, että…
4.	Jonkin patenttivaatimuksen 1-3 mukainen saunan kiuas, tunnettu siitä, että…

TIIVISTELMÄ
Tiivistelmä on lyhyt yhteenveto keksinnöstä. Kerro, mihin tekniikan alaan keksintö kuuluu ja minkä ongelman keksintö ratkaisee sekä keksinnön mukaisen ratkaisun pääperiaatteet. Tiivistelmässä voidaan viittausmerkein viitata valitussa kuviossa esiintyviin teknisiin yksityiskohtiin. Tiivistelmän tulisi olla korkeintaan 150 sanaa.

Tämä tyhjä sivu on hakemuksen kuvioita varten. Sivunumerointi ei jatku kuviosivulle eikä sivulla ole otsikkoa.

Jos lähetät hakemuksen PRH:lle sähköisesti, talleta hakemuksen osat (selitys, vaatimukset, tiivistelmä ja kuviot) kukin omaksi PDF-tiedostoksi. Jos joudut myöhemmin korjaamaan hakemusta, riittää, että toimitat vain muuttuneen osan hakemuksesta.